**Ted Nugent** (født 13. desember 1948), også kjent som **«the Nuge»** og **«Motor City Madman»**, er en amerikansk gitarist fra Detroit i Michigan.

Han ble først kjent som medlem i The Amboy Dukes. Av hans mest kjente sanger er «Stranglehold», «Wang Dang Sweet Poontang», «Cat Scratch Fever», «Great White Buffalo», «Wango Tango» og «I Just Wanno Go Hunting». The Amboy Dukes' andre single var *Journey to the Center of the Mind*, som Nugent hevder han ikke visste handlet om dopbruk.[] *The Amboy Dukes* (1967), *Journey to the Center of the Mind* (1968) og *Migration* (1969) oppnådde alle en moderat suksess. Personlige motsetninger innad i bandet ødela det nesten, og bandet ble etter hvert kjent som Ted Nugent & the Amboy Dukes.

Nugent droppet etterhvert The Amboy Dukes og signerte for Epic Records i 1975. Hans første musikkalbum var selvtitulert, *Ted Nugent*, og ble en hit i heavymetalmiljøet. i 1976 kom albumet *Free for All*, med Meat Loaf som vokalist, og i 1977 *Cat Scratch Fever*, hvor singelen med samme navn ble en stor hit, og i 1978 *Double Live Gonzo*.

På 1980-tallet ga Nugent ut flere mindre vellykkede album, blant annet *Little Miss Dangerous* fra 1986. Han prøvde seg også som skuespiller, og spilte blant annet en narkotikaskurk i en Miami Vice episode. På slutten av tiåret dannet han sammen med Jack Blades, Tommy Shaw og Michael Cartellone gruppen Damn Yankees. Albumet *Damn Yankees* fra 1990 solgte godt, men i realiteten var musikkstilen utdatert og gruppen klarte ikke å fortsette suksessen.

Damn Yankees ble oppløst og Nugent ga på midten av nittitallet ut *Spirit of the Wild*, som markerte et comeback som soloartist og albumet fikk en god mottakelse.

Ted Nugent begynte på nittitallet å gjøre seg bemerket for andre ting enn musikk. Han er kjent for tildels ekstreme, også etter amerikansk målestokk, konservative og libertarianske synspunkter. Han tar sterkt avstand fra dopbruk og alkoholmisbruk, men spesielt høy stjerne har han blant våpenrettighetsforkjempere. Han er livstidsmedlem av National Rifle Association (NRA) og har vært en aktiv talsmann for denne saken. På NRAs årsmøte i Houston i 2005 uttalte han: 

*Remember the Alamo! Shoot 'em! To show you how radical I am, I want carjackers dead. I want rapists dead. I want burglars dead. I want child molesters dead. I want the bad guys dead. No court case. No parole. No early release. I want 'em dead. Get a gun and when they attack you, shoot 'em.*
Han har skrevet to bøker *God, Guns and Rock 'n' Roll* (2000) og kokeboken *Kill It and Grill It* fra 2002 sammen med sine kone Shemane Nugent.

Sitater
-------

* «What's a feminist anyways? A fat pig who doesn't get it often enough?»
* «Only a coward supports gun control. You know how to stop carjacking? Shoot the carjacker. If someone is going to kill me for my Buick, I'm gonna shoot until I'm out of ammo – and then I'll call 911.»
* «Vegetarians are cool. All I eat are vegetarians -- except for the occasional mountain lion steak.»

Referanser
----------

1. ↑   GeneaStar, GeneaStar person-ID nugentt[Hentet fra Wikidata]
2. ↑   Internet Broadway Database, Internet Broadway Database person-id 489310, besøkt 9. oktober 2017[Hentet fra Wikidata]
3. ↑   Social Networks and Archival Context, SNAC Ark-ID w6000zsq, besøkt 9. oktober 2017[Hentet fra Wikidata]
4. ↑   Internet Movie Database, IMDb-nummer nm0637823, besøkt 17. oktober 2015[Hentet fra Wikidata]
5. ↑   Gemeinsame Normdatei, besøkt 14. desember 2014[Hentet fra Wikidata]

Eksterne lenker
---------------

* (en) Offisielt nettsted Rediger på Wikidata

* (en) Ted Nugent – kategori av bilder, video eller lyd på Commons Rediger på Wikidata
* (en) Ted Nugent på Internet Movie Database Rediger på Wikidata

* (en) Ted Nugent hos Rotten Tomatoes Rediger på Wikidata

* (en) Ted Nugent hos The Movie Database Rediger på Wikidata

* (en) Ted Nugent hos Internet Broadway Database Rediger på Wikidata
* (en) Ted Nugent på Apple Music Rediger på Wikidata

* (en) Ted Nugent på Discogs Rediger på Wikidata

* (en) Ted Nugent på MusicBrainz Rediger på Wikidata

* (en) Ted Nugent på Encyclopaedia Metallum Rediger på Wikidata

* (en) Ted Nugent på Spotify Rediger på Wikidata

* (en) Ted Nugent på Songkick Rediger på Wikidata

* (en) Ted Nugent på AllMusic Rediger på Wikidata
* (en) Ted Nugent på Twitter Rediger på Wikidata

* (en) Ted Nugent på Facebook Rediger på Wikidata

* Ted Nugent på YouTube Rediger på Wikidata

* (en) Ted Nugent på Myspace Rediger på Wikidata

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Munzinger **·** MusicBrainz **·** Discogs **·** AllMusic
 |